EASIT: Formació en Accés Fàcil per a la Inclusió Social.
Aquest vídeo és una mostra de la Unitat 3C,
Llenguatge fàcil de comprendre (LFC) i periodisme audiovisual.
Element 1. Processos.
Mostra de validació.
En aquest vídeo presentem una mostra de validació
en el context de la informació fàcil de llegir
i el periodisme audiovisual.
La metodologia de la informació fàcil de llegir
i, sobretot, la metodologia del llenguatge fàcil o fàcil de llegir
es centra en els usuaris i involucra la feina dels usuaris finals
en el procés de crear informació.
De manera similar a com es valida text i imatges,
els materials audiovisuals en llenguatge fàcil
es beneficien de la validació amb usuaris finals.
El vídeo mostra una facilitadora de peu
i la validadora asseguda davant l'ordinador
validant informació auditiva i de vídeo
que, en aquest cas, ja està publicada en línia.
La facilitadora està guiant a la validadora durant el procés
i fent preguntes per aconseguir comentaris el més valuosos possible.
Com que la informació es troba en línia,
la validadora ha de tenir un ordinador i coneixement bàsic sobre Internet
per poder navegar pel contingut.
Si la validadora no tingués aquest coneixement,
la facilitadora l'ajudaria amb la navegació i tasques similars.
La facilitadora fa preguntes que requereixen una resposta directa.
Les preguntes que es poden respondre amb un simple "sí" o "no"
no faran que el procés de validació tingui èxit.
En comptes d'utilitzar aquestes preguntes,
la facilitadora fa preguntes com:
"Què veus en aquest pla?"
o "Què vol dir la paraula que acabem de sentir?"
Com en qualsevol validació, és important adonar-se i destacar
que qui està a prova no és el validador,
sinó els materials.
El validador i el facilitador no es fixen només en el contingut,
també en la velocitat de la narració.
Comproven que la informació de l'àudio vagi d'acord amb la narració del vídeo.
En aquest vídeo, Saša Lesjak i Estera Slatinšek representen
els papers de facilitador i usuari final.
Vídeo produït per Zavod Risa el 2021.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social.